DA Den Europæiske Unions Tidende C 211/10

AFGØRELSE TRUFFET AF EUROPOLS STYRELSESRÅD

af 18. april 2014

om ændring af Styrelsesrådet for Europols afgørelse af 16. november 1999 om godkendelse af betingelser og procedurer fastsat af Europol for den skat, der til fordel for Europol er pålagt løn og honorarer, som udbetales til Europols personale

(2014/C 211/05)

EUROPOLS STYRELSESRÅD HAR —

under henvisning til Rådets afgørelse om oprettelse af Den Europæiske Politienhed (Europol) af 6. april 2009 (1) (i det følgende benævnt »Europolafgørelsen«), særlig artikel 57, stk. 5, artikel 62 og artikel 63,

under henvisning til protokollen udarbejdet på grundlag af artikel K.3 i traktaten om Den Europæiske Union og artikel 41, stk. 3, i Europolkonventionen, om privilegier og immuniteter for Europol, medlemmer af Europols organer samt Europols vicedirektører og personale (2), særlig artikel 10,

under henvisning til Styrelsesrådet for Europols afgørelse af 16. november 1999 om godkendelse af betingelser og procedurer fastsat af Europol for den skat, der til fordel for Europol er pålagt løn og honorarer, som udbetales til Europols personale (3),

under henvisning til Styrelsesrådet for Europols afgørelse af 14. oktober 2010 om ændring af Styrelsesrådet for Europols afgørelse af 16. november 1999 om den skat, der til fordel for Europol er pålagt løn og honorarer, som udbetales til Europols personale, og om vedtagelse af betingelser og procedurer, som er fastsat af Europol for tilpasning af de beløb, der er nævnt i bilaget (i det følgende benævnt »Styrelsesrådets afgørelse«) (4), og

ud fra følgende betragtninger:

(1) I henhold til artikel 57, stk. 5, i Europolafgørelsen finder Europols personalevedtægt (5) og andre relevante instrumenter fortsat anvendelse på medlemmer af personalet, der ikke er ansat i overensstemmelse med artikel 57, stk. 2, i Europolafgørelsen.

(2) I henhold til artikel 57, stk. 5, i Europolafgørelsen finder som en fravigelse af kapitel 5 i vedtægten for Europols personale den årlige procentvise løntilpasning, der fastsættes af Rådet ifølge artikel 65 i vedtægten for tjenestemænd ved De Europæiske Fællesskaber (6), anvendelse på Europols personale.

(3) Den årlige tilpasning af vederlag i medfør af artikel 57, stk. 5, i Europolafgørelsen blev gennemført af Europol med tilbagevirkende kraft pr. 1. juli 2009 (7) i overensstemmelse med de tal, der er fastsat i Rådets forordning (EU, Euratom) nr. 1190/2010 (8).

(4) Artikel 57, stk. 5, i Europolafgørelsen finder ikke anvendelse på den skat, der til fordel for Europol er pålagt løn og honorarer, som udbetales til Europols personale i medfør af vedtægten for Europols personale.

(5) Den skat, der pålægges Europolansatte, skal ændres i medfør af vedtægten for Europols personale i overensstemmelse med den tilpasning af vederlag, der anvendes i henhold til artikel 57, stk. 5, i Europolafgørelsen —

TRUFFET FØLGENDE AFGØRELSE:

Artikel 1

Med virkning fra den 1. juli 2009:

— ændres den værdi, som er nævnt i første punktum af artikel 4 i bilaget til Styrelsesrådet for Europols afgørelse af 16. november 1999, til 121,33 EUR

— erstattes de værdier i euroenheder, som er anført i tabellen i artikel 4 i bilaget til Styrelsesrådet for Europols afgørelse af 16. november 1999, af følgende: — 8 % af beløb mellem 121,33 EUR og 2 137,14 EUR — 10 % af beløb mellem 2 137,15 EUR og 2 943,59 EUR — 12,5 % af beløb mellem 2 943,60 EUR og 3 373,50 EUR — 15 % af beløb mellem 3 373,51 EUR og 3 831,12 EUR — 17,5 % af beløb mellem 3 831,13 EUR og 4 261,07 EUR — 20 % af beløb mellem 4 261,08 EUR og 4 677,81 EUR — 22,5 % af beløb mellem 4 677,82 EUR og 5 107,74 EUR — 25 % af beløb mellem 5 107,75 EUR og 5 524,49 EUR — 27,5 % af beløb mellem 5 524,50 EUR og 5 954,41 EUR — 30 % af beløb mellem 5 954,42 EUR og 6 371,16 EUR — 32,5 % af beløb mellem 6 371,17 EUR og 6 801,09 EUR — 35 % af beløb mellem 6 801,10 EUR og 7 218,49 EUR — 40 % af beløb mellem 7 218,50 EUR og 7 648,45 EUR — 45 % af beløb over 7 648,46 EUR.

Artikel 2

Artikel 1 og bilaget til Styrelsesrådet for Europols afgørelse af 14. oktober 2010 om ændring af Styrelsesrådet for Europols afgørelse af 16. november 1999 ophæves.

Artikel 3

Denne afgørelse offentliggøres i Den Europæiske Unions Tidende.

Artikel 4

Denne afgørelse træder i kraft dagen efter Styrelsesrådets vedtagelse.

Udfærdiget i Haag, den 18. april 2014. John O’MAHONEY Formand for Styrelsesrådet

(1) EUT L 121 af 15.5.2009, s. 37.

(2) EFT C 221 af 19.7.1997, s. 2.

(3) EFT C 65 af 28.2.2001, s. 6.

(4) EUT C 37 af 5.2.2011, s. 8.

(5) Rådets retsakt af 3. december 1998 om vedtagelse af vedtægten for Europols personale (EFT C 26 af 30.1.1999, s. 23).

(6) Rådets forordning (EØF, Euratom, EKSF) nr. 259/68 (EFT L 56 af 4.3.1968, s. 1.)

(7) Meddelelse om tilpasning af Europolansattes vederlag og tillæg, der er omfattet af vedtægten for Europols personale, i henhold til artikel 57, stk. 5, i Rådets afgørelse, med virkning fra den 1. juli 2009 og den 1. juli 2010 (Se side … i denne EUT).

(8) Rådets forordning (EU, Euratom) nr. 1190/2010 af 13. december 2010 om ændring af forordning (EU, Euratom) nr. 1296/2009 af 1. juli 2009 om tilpasning af vederlag og pensioner til tjenestemænd og andre ansatte ved Den Europæiske Union samt af justeringskoefficienterne for disse vederlag og pensioner (EUT L 333 af 17.12.2010, s. 1).